CELEX: 62009TN0070
Language: fi
Date: 2009-02-19 00:00:00
Title: Asia T-70/09: Kanne 19.2.2009 – Alankomaat v. komissio

18.4.2009   
            
            
               FI
            
            
               Euroopan unionin virallinen lehti
            
            
               C 90/34
            
         Kanne 19.2.2009 – Alankomaat v. komissio
   (Asia T-70/09)
   2009/C 90/52
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: C. Wissels ja M. Noort)
   
      Vastaaja: Euroopan yhteisöjen komissio
   
      Vaatimukset
   
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa osittain 11.12.2008 tehdyn komission päätöksen nro C(2008)8355, jolla on vähennetty Euroopan aluekehitysrahastosta komission 26.5.1997 tekemän päätöksen C(1997)1362 mukaisesti maksettua tukea tavoitteen 2 piiriin kuuluvan Groningen-Drenthen alueen ainoalle ohjelma-asiakirjalle nro 97.07.13.003, siltä osin kuin päätös koskee asiassa sovellettua 2 prosentin kiinteämääräistä korjausta, jonka suuruus on 1 139 346,24 euroa, ja yhteismäärältään 1 160 456 Alankomaiden guldenin menoja, jotka on todettu tuen soveltamisalaan kuulumattomiksi; ja
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Alankomaat vetoaa kanteensa tueksi ensinnäkin oikeusvarmuuden periaatteen loukkaamiseen, koska jäsenvaltiolle on asetettu velvoitteita vetoamalla yhteisöjen tuomioistuimen oikeuskäytäntöön, joka on peräisin kyseisten velvoitteiden asettamisen jälkeiseltä ajalta, eivätkä velvoitteet sillä hetkellä olleet jäsenvaltion kannalta selkeitä, täsmällisiä ja ennustettavia.
   Toissijaisesti Alankomaat vetoaa perusteluvelvollisuutta koskevan periaatteen loukkaamiseen, koska asiassa on jäänyt tarkemmin perustelematta, minkä vuoksi tällä suoraan tehdyllä hankesopimuksella, jonka arvo oli julkisia hankintoja koskevien sopimusten tekomenettelyistä annetuissa direktiiveissä säädettyjä kynnysarvoja pienempi, olisi rajat ylittävää merkitystä.
   Lopuksi Alankomaat vetoaa EY 211 artiklan virheelliseen soveltamiseen, koska komissio on soveltanut 2 prosentin kiinteämääräistä vähennystä kansallisten hanke-ehtojen väitettyyn noudattamatta jättämiseen, vaikka komissio on toimivaltainen pelkästään yhteisön oikeuden mukaisten ehtojen noudattamisen osalta.